[{"text_idx": "#000000", "text": "Darie\u0301n Gapi u\u0308letamine va\u0308ikestel kohalikel paatidel"}, {"text_idx": "#000001", "text": "Esimese asjana vo\u0303ttis meid maismaal vastu so\u0303java\u0308gi, kes ko\u0303igi asjad la\u0308bi otsis ja halva uudise teatavaks tegi. Nimelt pidime templiga ja\u0308rgmise pa\u0308evani ootama, kuna tollipunkt oli juba kinni. See ta\u0308hendas, et pidime o\u0308o\u0308 seal veetma"}, {"text_idx": "#000002", "text": "Ratta varuosad teele pandud, sisustasime oma aega Panama pealinnas ringi seigeldes. Ku\u0308lastasime kuulsat kanalit ja tutvusime Panama\u0301 vanalinnaga. Tegemist on u\u0308he modernsema linnaga Kesk-Ameerikas ja see andis ka hindades tunda. Tundsime ennast ko\u0303rgete pilvelo\u0303hkujate vahel veidike kerjustena ja kuigi hosteli sotsiaalse eluga vo\u0303is ta\u0308itsa a\u0308ra harjuda, olime u\u0308pris o\u0303nnelikud, kui rattapoest lo\u0303puks kauaoodatud ko\u0303ne tuli."}, {"text_idx": "#000003", "text": "Ja\u0308rgmise pa\u0308eva veetsin rattapoes, proovides ko\u0303ike ilusti toimima saada. Liigselt detailidesse laskumata olid mu tagumised hammasrattad maanteeratta ka\u0308iguvaheti jaoks liiga suured. Uus ka\u0308iguvaheti oleks la\u0308inud aga liiga kalliks, nii et proovisime olemasolevate vahenditega probleemi lahendata. See meil ka enam-va\u0308hem o\u0303nnestus. Nu\u0308u\u0308d ja\u0308i veel u\u0308le asjad kokku panna ja hommikul olimegi valmis sadama poole teele asuma."}, {"text_idx": "#000004", "text": "Otsustasime lendamist va\u0308ltida ja proovida oma o\u0303nne sadamas. Teekond Cartisse vo\u0303ttis aega kaks pa\u0308eva ja oli absurdselt ja\u0308rskude to\u0303usudega. Peale minipuhkust Panama pealinnas asusime kohe ta\u0308ie hooga pedaalima. Esimese o\u0308o\u0308 veetsime dz\u030cunglis asuvas hostelis, kus kohtasime kampa mootorrattureid. Suundusid nad sama laeva peale, kuhu meil oli plaan oma rattad panna. Oleks vo\u0303inud ju ise ka sama laevaga minna, aga 600 dollarit kolmepa\u0308evase so\u0303idu eest oli meie jaoks liig."}, {"text_idx": "#000005", "text": "Kahjuks pidin to\u0303dema, et kuigi ka\u0308iguvahetus po\u0303himo\u0303tteliselt toimis, oli vahetuse kvaliteet kordades alla ka\u0308inud. Ehk Kolumbias saan selgust, kas pean siiski ka\u0308iguvahetid ka a\u0308ra vahetama."}, {"text_idx": "#000006", "text": "Igatahes jo\u0303udsime keskpa\u0308evaks sadamasse, kus mootorratturid meid juba ees ootasid. Proovisime kapteniga 600-dollariste piletite u\u0308le kaubelda, aga kokkuleppele ei jo\u0303udnudki. Mis seal ikka, u\u0308tlesime ratastele hu\u0308vasti ja hakkasime sadamas ringi uurima. Kiiresti sai selgeks see, et Kolumbia piiri poole ei liigu samal pa\u0308eval rohkem midagi ja kanuud meile ka keegi mu\u0308u\u0308a ei tahtnud."}, {"text_idx": "#000007", "text": "Kuna kogu elu toimus aga la\u0308hedal olevatel saartel, otsustasime oma o\u0303nne seal proovida. Nendel saartel elavad Kuna-nimelised pa\u0308rismaalased. Saarele jo\u0303udes ei teadnudki kohe, kust alustada. Vaja oli leida majutus ja ja\u0308rgmiseks pa\u0308evaks ka transport. U\u0308htegi majutusasutust sellel va\u0308ikesel kalurisaarel polnud ja kuna terve saar oli ta\u0308is ehitatud, ei saanud ka suvaliselt kuhugi telki pu\u0308sti panna. Kohalikelt abi paludes juhatati meid u\u0308he inimese juurest teise juurde ja lo\u0303puks lubas keegi meil oma katuse all telkida. Telk pu\u0308sti, la\u0308ksime transporti otsima. Kahjuks vo\u0303i o\u0303nneks keegi meile endiselt kanuud mu\u0308u\u0308a ei tahtnud. Lo\u0303puks o\u0303nnestus leida keegi, kes oli no\u0303us meid 125 dollari eest Puerto Obladiasse a\u0308ra viskama. Tegemist oli Panama ja Kolumbia piiri a\u0308a\u0308res asuva ku\u0308laga, kus meil oli vaja saada Panamast lahkumise tempel ja siis uue paadiga juba Kolumbia poole edasi so\u0303ita."}, {"text_idx": "#000008", "text": "Mo\u0303eldud-tehtud, hommikul asusimegi sinnapoole teele. U\u0308llatus oli suur, kui sadamast veel paar gringot peale korjasime. Ko\u0303igele lisaks oli tegemist meie tuttavatega. Kaiden ja Brendan on kaks Kanada tu\u0308u\u0308pi, kellega Panama pealinna hostelis kokku saime ja kellega ka natuke koos plaani tegime Kolumbia poole so\u0303itmiseks. Siis la\u0308ksid meie teed aga lahku ja plaan ja\u0308igi poolikuks. Pean to\u0303dema, et hingasime ko\u0303ik kergendatult \u2212 neljakesi on ikka kindlam sellist asja ette vo\u0303tta."}, {"text_idx": "#000009", "text": "Paadiso\u0303it pidavat kestma kuskil seitse tundi. Paat oli va\u0308ike ja lained kohati pa\u0308ris suured. Sel hetkel olime pa\u0308ris o\u0303nnelikud, et keegi polnud tahtnud meile kanuud mu\u0308u\u0308a. Koos meiega asus teele ka mo\u0303ni kohalik, aga peale mo\u0303nda va\u0308iksemat peatust la\u0308hedal asuvatel saartel ja\u0308ime koos meeskonnaga u\u0308ksi. Peale u\u0308heksa tundi kestnud va\u0308ga va\u0308sitavat paadireisi jo\u0303udsime lo\u0303puks Puerto Obladiasse. Taguots oli kange ja siseorganidki kohad vahetanud, aga muidu olime elus ja terved."}, {"text_idx": "#000010", "text": "Esimese asjana vo\u0303ttis meid maismaal vastu so\u0303java\u0308gi, kes ko\u0303igi asjad la\u0308bi otsis ja halva uudise teatavaks tegi. Nimelt pidime me templiga ja\u0308rgmise pa\u0308evani ootama, kuna tollipunkt oli juba kinni. See ta\u0308hendas, et pidime o\u0308o\u0308 seal veetma. Va\u0308hemalt lubas u\u0308ks kohalikest meid hommikul 20 dollari eest Capurganasse a\u0308ra visata. Tegemist on Kolumbia-poolse piirilinnaga, kus pidime passi sisenemistempli saama."}, {"text_idx": "#000011", "text": "Hommikul oli aga sadu nii tugev, et pidime paar tundi ilma paranemist ootama. Paadiso\u0303it ise oli lu\u0308hike ja kestis alla tunni. Capurganasse jo\u0303udsime keskpa\u0308evaks ja immigratsiooniametis tehti meile teatavaks veel u\u0308ks paha uudis: Kanada kodanikud pidid maksma 80 dollarit sisenemistasu. U\u0308htegi pangaautomaati seal piirkonnas aga polnud ja lo\u0303puks pidime viimasegi raha kokku kraapima, et terve kamp Kolumbiasse saaks ja\u0308a\u0308da. Kui ko\u0303ik protseduurid said tehtud, tuli va\u0308lja, et peame o\u0308o\u0308 Capurganas veetma. Kuigi ku\u0308la ei asu saarel, puudub sellel maanteeu\u0308hendus u\u0308leja\u0308a\u0308nud Kolumbiaga. See ta\u0308hendas, et oli vaja broneerida veel viimane paadiso\u0303it, seekord siis linna nimega Turbo."}, {"text_idx": "#000012", "text": "Samal ajal olid meie rattad samuti Turbo poole teel. Huvitava kokkusattumusena na\u0308gime laevakaptenit Capurgana immigratsioonipunktis. Ta andis meile teada, et kui ja\u0308rmisel hommikul kella ku\u0308mneks Turbosse jo\u0303uame, vo\u0303ime rattad sealt ka\u0308tte saada. Muidu oleksime pidanud minema Cartagenasse, nagu algne plaan ette na\u0308gi."}, {"text_idx": "#000013", "text": "Kuigi see viimane paadiso\u0303it oli kindlasti nendest kolmest ko\u0303ige mugavam ja ka u\u0308pris kiire, siis Turbosse me selleks ajaks ei jo\u0303udnud. Ko\u0303ik olid juba pa\u0308ris va\u0308sinud. Transport Panama ja Kolumbia vahel oli aega vo\u0303tnud juba neli pa\u0308eva ja nu\u0308u\u0308d pidime veel kaks bussireisi ka ette vo\u0303tma. Siinkohal la\u0308ksid meie teed Kaideni ja Brendaniga lahku. Nemad suundusid edasi Medellini poole ja meie Cartagena suunas. Nagu ikka, jo\u0303udsime oma esimesse sihtkoha \u2212 Monteriasse natuke liiga hilja ja pidime o\u0308o\u0308 seal veetma. Hommikul saime varakult bussi peale ja lo\u0303unaks olimegi lo\u0303puks Cartagenas. Viis pa\u0308eva seiklemist, et u\u0308letada kurikuulus Darie\u0301n Gap. Vo\u0303ttes arvesse lennupiletite hindu, siis ega me raha kokku hoidnud. Samas oli niimoodi pa\u0308ris a\u0308ge reisida ja ko\u0303igil oli hea meel, et selle variandi kasuks otsustasime. Ma\u0308lestus kogu eluks."}, {"text_idx": "#000014", "text": "Keeruline logistika mobiilse netita Kuubal"}, {"text_idx": "#000015", "text": "Kohtumine vanade tuttavatega Austraalia pa\u0308evilt"}, {"text_idx": "#000016", "text": "Va\u0308rvikas Cartagena ja mega kuumus Kolumbias"}, {"text_idx": "#000018", "text": "Kuidas mu rattareis alguse sai"}, {"text_idx": "#000019", "text": "Tagasi Pan-Americal Vaikse ookeani kallastel"}, {"text_idx": "#000020", "text": "Pidime o\u0308o\u0308 peaaegu kongis veetma"}, {"text_idx": "#000021", "text": "10 000 kilomeetri ta\u0308itumine Austraalias"}, {"text_idx": "#000022", "text": "Esperances eestlastega hosteli melu nautimas"}, {"text_idx": "#000023", "text": "U\u0308hendasime jo\u0303ud Sveitsi rattur Mathiasega"}, {"text_idx": "#000024", "text": "Ku\u0308nklik tee Indoneesia pealinna Jakartasse"}, {"text_idx": "#000025", "text": "Imeline Bali ja ja\u0308rjekordne kohtumine eestlastega"}]